CELEX: 62017TN0315
Language: da
Date: 2017-05-15 00:00:00
Title: Sag T-315/17: Sag anlagt den 15. maj 2017 — Hebberecht mod EEAS

31.7.2017   
            
            
               DA
            
            
               Den Europæiske Unions Tidende
            
            
               C 249/31
            
         Sag anlagt den 15. maj 2017 — Hebberecht mod EEAS
   (Sag T-315/17)
   (2017/C 249/48)
   Processprog: fransk
   
      Parter
   
   
      Sagsøger: Chantal Hebberecht (Addis-Abeba, Ethiopien) (ved advokat B. Maréchal)
   
      Sagsøgt: Tjenesten for EU’s Optræden Udadtil (EEAS)
   
      Sagsøgerens påstande
   
   
               —
            
            
               Principalt:
               
                           —
                        
                        
                           Sagen fremmes til realitetsbehandling og sagsøgeren gives medhold.
                        
                     
                           —
                        
                        
                           Annullation af afgørelsen truffet af ansættelsesmyndigheden ved Tjenesten for EU’s Optræden Udadtil (EEAS) (Ares (2017) 615970 — 03/02/2017) for så vidt angår afslaget på at forlænge Chantal Hebberecht’s ansættelse som chef for EU’s delegation i Den Føderative Demokratiske Republik Etiopien.
                        
                     
                           —
                        
                        
                           EEAS tilpligtes at betale sagsøgeren et fast beløb på 250 000 EUR i erstatning for det lidte ikke-økonomiske tab.
                        
                     
         
               —
            
            
               Subsidiært:
               
                           —
                        
                        
                           EEAS tilpligtes at betale sagsøgeren et fast beløb på 200 000 EUR i erstatning for det lidte ikke-økonomiske tab.
                        
                     
         
               —
            
            
               Mere subsidiært:
               
                           —
                        
                        
                           EEAS tilpligtes at betale sagsøgeren et fast beløb på 150 000 EUR i erstatning for det lidte ikke-økonomiske tab.
                        
                     
         
               —
            
            
               Mere subsidiært:
               
                           —
                        
                        
                           EEAS tilpligtes at betale sagsøgeren et fast beløb på 100 000 EUR i erstatning for det lidte ikke-økonomiske tab.
                        
                     
         
               —
            
            
               Mere subsidiært:
               
                           —
                        
                        
                           EEAS tilpligtes at betale sagsøgeren et fast beløb på 50 000 EUR i erstatning for det lidte ikke-økonomiske tab.
                        
                     
         
               —
            
            
               SEAE tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om tilsidesættelse af princippet om forbud mod forskelsbehandling, for så vidt som sagsøgeren er af den opfattelse, at afgørelsen om ikke at forlænge hendes ansættelse som chef for Den Europæiske Unions delegation i Den Føderative Demokratiske Republik Etiopien (»Etiopien«) synes at være direkte forbundet med en bølge af antisemitiske aggressioner og diskriminationer.
            
         
               2.
            
            
               Andet anbringende om tilsidesættelse af princippet om tjenestens interesse, idet sagsøgerens forlængelse kan begrundes i flere forhold, som tager hensyn til tjenestens interesse, såsom:
               
                           —
                        
                        
                           bevarelse af en delegation, som er ledet og organiseret effektivt, med kvalificerede, motiverede ansatte, som ledes af en erfaren delegationschef.
                        
                     
                           —
                        
                        
                           bevarelse af en delegationschef med 28 års erfaring med diplomatiske, politiske og økonomiske relationer og med samarbejde i et land som Etiopien, der har status som særlig partner med Den Europæiske Union.
                        
                     
                           —
                        
                        
                           bidrag til bevarelse af stabiliteten i landet og at undgå en opløsning af landet med udbrud af en borgerkrig.
                        
                     
                           —
                        
                        
                           bidrag til at stoppe aktuelle migrantstrømme og at forhindre, at disse vokser.
                        
                     
         
               3.
            
            
               Tredje anbringende om tilsidesættelse af ligebehandlingsprincippet, eftersom andre tjenestemænd, der befinder sig i samme situation som sagsøgeren, er blevet forlænget på grundlag af begrundelser, der ligeledes er identiske med de begrundelser, som sidstnævnte har fremført i sin ansøgning om forlængelse med et år. Sagsøgeren har i denne forbindelse ligeledes henvist til manglende overholdelse af de positive diskriminationsforanstaltninger, der er fastsat i vedtægten med henblik på at opnå paritet, idet dette argument understøttes af den omstændighed, at den nye delegationschef, der er udnævnt i stedet for sagsøgeren, er en mand.
            
         
               4.
            
            
               Fjerde anbringende om tilsidesættelse af princippet om tjenestens kontinuitet, som er et væsentligt kriterium ved afgørelsen om forlængelse, for så vidt som fem andre personer ligeledes er afgående, heriblandt chefen for samarbejde og chefen for afdelingen for rural udvikling og fødevaresikkerhed, to nøgleposter for samarbejde og udvikling. Sagsøgeren har derfor gjort gældende, at hendes forlængelse med et år som delegationschef under disse omstændigheder sikrer tjenestens kontinuitet og oplæring af kommende kolleger.